Diari Oficial de la Generalitat Valenciana


Sumari del DOGV 9181, del 24-09-2021 (2021/9577)

RESOLUCIÓ de 16 de setembre de 2021, de la Presidència de la Generalitat, per la qual s'aprova la modificació de l'escut del municipi de la Font d'En Carròs.
-------------------------------------------------------------------------------------------------------------------------------------------------------------

### Dades del document

Número de DOGV
:   9181

Data del DOGV
:   24-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9577


Data del document
:   16-09-2021

Organisme emissor
:   Presidència de la Generalitat

Tipus de document
:   Resolució

Descriptors 

:   * Font d'en Carròs, la

RESOLUCIÓ de 16 de setembre de 2021, de la Presidència de la Generalitat, per la qual s'aprova la modificació de l'escut del municipi de la Font d'En Carròs. [2021/9577]  
El Ple de l'Ajuntament de la Font d'En Carròs, en les sessions del 12 de març de 2020, del 10 de setembre de 2020 i del 21 de gener de 2021, va adoptar, amb el vot favorable de la majoria absoluta del nombre legal de les persones membres, els acords de modificació de l'escut municipal, aprovat pel Reial decret 2636/1978, de 14 d'octubre (BOE 267, 08.11.1978), de conformitat amb l'informe aportat per l'Ajuntament, de data 20 de gener de 2018 i l'informe del Consell Tècnic d'Heràldica i Vexil·lologia, emés en la sessió del 23 d'octubre de 2020.  
  
Consta acreditat en l'expedient el compliment del tràmit d'informació pública i la publicació de l'anunci en el Diari Oficial de la Generalitat Valenciana núm. 8832 d'11 de juny de 2020, i en el tauler d'edictes de l'Ajuntament. Així mateix, segons el certificat de la Secretaria de l'Ajuntament, es van presentar al·legacions a la modificació de l'escut municipal en el període d'exposició pública, per una persona interessada, les quals van ser resoltes pels acords del Ple de l'Ajuntament, de 10 de setembre de 2020 i de 21 de gener de 2021.  
  
El Consell Tècnic d'Heràldica i Vexil·lologia, en la sessió del 28 de maig de 2021, va dictaminar favorablement la proposta de modificació de l'escut municipal i va considerar correcta la representació gràfica del símbol local.  
El procediment s'ha tramitat d'acord amb el que estableix l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
Per això, i fent ús de les atribucions conferides per la legislació vigent, resolc:  
Aprovar la modificació de l'escut del municipi de la Font d'En Carròs (València), que queda organitzat de la manera següent:  
  
«Escut quadrilong de punta redona. Truncat. Primer d'atzur, una font d'argent. Segon, quarterat en creu, les armes de Carròs: primer i quart, ple d'or; segon i tercer, d'or, tres faixes de gules. Per timbre, corona reial oberta, segons l'ús del Regne de València».  
  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o la publicació d'aquesta resolució en el Diari Oficial de la Generalitat Valenciana, si escau, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el mateix òrgan que ha dictat l'acte en el termini d'un mes a comptar des de l'endemà de la notificació o la publicació d'aquesta resolució en el Diari Oficial de la Generalitat Valenciana, si escau, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
En el cas que la persona interessada siga una administració pública, no és possible interposar un recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la notificació o publicació en el Diari Oficial de la Generalitat Valenciana.  
  
Tot això sense perjudici que les persones interessades puguen exercir qualsevol altra via que estimen oportuna.  
  
València, 16 de setembre de 2021.- El secretari autonòmic de Promoció Institucional i Cohesió Territorial (p. d. R 19.07.2019, DOGV 22.07.2019): Alfred Boix Pastor.